《峡江城下早发漫兴》
明代·张天赋

孤舟冻雨乱敲篷，惊醒凄然梦未终。报晓鸡声茅店月，冲寒梅未雪花风。

才华鸣世滕王阁，天地储精五老峰。仰止岂能甘目画，尼丘翘首望山东。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。